मार्च और अप्रैल में बेरोजगारी की दर में किसी तरह का बदलाव नहीं आया है और यह 11 फीसदी पर बनी हुई है.वर्ष 1995 से यूरोप ने इस संबध में आंकड़े एकत्र करने शुरू किए थे. उसके बाद से 11 प्रतिशत की दर सबसे अधिक है.यूरोस्टेट के आधिकारिक आंकड़ों के अनुसार बेरोजगारों की सबसे उच्च दर 24.3 प्रतिशत स्पेन में है. जबकि आस्ट्रिया में सबसे कम 3.9 फीसदी आंकी गई है.आंकड़ों के मुताबिक मार्च में यूरोजोन में 1.73 करोड़ बेरोजगार थे जो अगले महीने बढ़ कर 1.74 करोड़ हो गए हैं.27 देशों के यूरोजोन में पहले 10.2 फीसदी बेरोजगार थे. अब यह संख्या बढ़ कर 10.3 हो चुकी है.आईएनजी के अर्थशास्त्री मार्टिन वान ने कहा, “यह ताजा आंकड़े यह बताने के लिए काफी हैं कि यूरोजोन की अर्थव्यवस्था में गति के लिए तुरंत ही कड़े कदम उठाए जाने की जरूरत है. यूरोजोन के श्रम बाजार में मंदी न केवल फैल रही है बल्कि गहराती जा रही है.”फ्रांस और इटली में भी यह दर 10.1 से बढ़कर 10.2 हो चुकी है.हालांकि बेरोजगारी पर लगाम लगाने में जर्मनी ने थोड़ी कामयाबी हासिल की है. पिछले महीने उसकी दर 5.5 प्रतिशत से गिरकर 5.4 आ गई.